I. Heildarafli íslenskra skipa síðastliðin fimm fiskveiðiár Heildaraflinn á fiskveiðiárinu 2018 / 2019 var rúmlega 1.090 þúsund tonn og minnkaði frá fyrra ári um 14,2% . Botnfiskaflinn nam 514 þúsund tonnum og jókst um 8 þúsund tonn . Þorskaflinn dróst saman um 5 þúsund tonn en ýsuaflinn jókst um 16 þúsund tonn , þá jókst afli í ufsa um 11,5 þúsund tonn en dróst saman um 7 þúsund tonn í gullkarfa . Afli í Barentshafsþorski jókst um 1,7 þúsund tonn á milli ára og annar bolfiskur dróst saman um 2 þúsund tonn . Uppsjávarafli íslenska flotans dróst saman um 186 þúsund tonn , má það helst rekja til þess að engin veiði var á loðnu þetta árið . Kolmunnaaflinn dróst saman um rúmlega 26 þúsund tonn . Afli í íslenskri síld jókst úr 30 þúsund tonnum í 41 þúsund tonn , en afli í norsk-íslenskri síld jókst úr 81 þúsund tonnum í tæplega 89 þúsund tonn . Afli til aflamarks í þorski fiskveiðiárið 2018 / 2019 var rúmlega 209 þúsund tonn . Við bætist afli utan aflamarks : strandveiðiafli í þorski upp á rúm 9.173 tonn , afli í línuívilnun tæp 1.830 tonn , VS-afli 1.265 tonn og undirmálsafli utan aflamarks sem var 934 tonn auk rannsóknaafla . Árið 2018 veiddu erlend skip rúmlega 2.400 tonn af þorski í landhelginni á grundvelli samninga þar um . Heildarafli þorsks í íslenskri lögsögu var rúmlega 260 þúsund tonn . Afli til aflamarks í ýsu á fiskveiðiárinu nam rúmlega 48 þúsund tonnum uppúr sjó . Við bætist afli utan aflamarks : afli í línuívilnun var 804 tonn , VS-afli nam 83 tonnum og undirmálsafli utan aflamarks var 206 tonn . Ýsuafli erlendra skipa árið 2018 var um 1.200 tonn . Heildaraflinn í ýsu endaði í tæplega 58 þúsund tonnum . Afli íslenskra skipa úr öðrum ýsustofnum , meðal annars í Barentshafi nam 800 tonnum . Eins og meðfylgjandi tafla sýnir minnkaði flutningur aflahlutdeilda á nýliðnu fiskveiðiári aðeins í öllum helstu tegundum botnfisks eftir verulega aukningu á árinu þar á undan . Veruleg aukning var þó á löngu , blálöngu og steinbít .